CELEX: 31997Y1206(01)
Language: bg
Date: 1997-10-27 00:00:00
Title: Решение на Управителния съвет относно публичния достъп до документи на Европейската фондация за обучение (97/С 369/11)Текст от значение за ЕИП.

Важна правна забележка

|

31997Y1206(01)

Официален вестник n° C 369 , 06/12/1997 стр. 0010 - 0011 специално чешко издание глава 01 том 01 стр. 357  - 358 специално испанско издание глава 01 том 01 стр. 357  - 358 специално унгарско издание глава 01 том 01 стр. 357  - 358 специално литвийско издание глава 01 том 01 стр. 357  - 358 LV.ES глава 01 том 01 стр. 357  - 358 MT.ES глава 01 том 01 стр. 357  - 358 PL.ES глава 01 том 01 стр. 357  - 358 SK.ES глава 01 том 01 стр. 357  - 358 специално словенско издание глава 01 том 01 стр. 357  - 358

		19971027Решение на Управителния съветотносно публичния достъп до документи на Европейската фондация за обучение(97/С 369/11)(текст от значение за ЕИП)УПРАВИТЕЛНИЯТ СЪВЕТ НА ЕВРОПЕЙСКАТА ФОНДАЦИЯ ЗА ОБУЧЕНИЕ,като взе предвид декларацията за правото на достъп до информаиця, приложена към Заключителния акт на Договора за Европейски съюз, която подчертава, че прозрачността в процеса на вземане на решения заздравява демократичния характер на институциите и общественото доверие в администрацията,като взе предвид заключенията, според които Европейските съвети от Бирмингам и Единбург договориха принципи за насърчаване на Общност по-близо до своите граждани,като взе предвид заключенията от Европейския съвет в Копенхаген, който препотвърди принципа за предоставяне на граждани на възможно най-голям достъп до информация и призова Комисията и Съвета да приемат възможно най-бързо необходимите мерки за въвеждане на този принцип в практиката,като има предвид, че тези принципи не засягат съответните разпоредби за достъп до файлове, пряко засягащи лица с определен интерес към тях;като има предвид, че тези принципи трябва да се прилагат в пълно съответствие с разпоредбите относно класифицираната информация;като има предвид, че настоящото решение съставлява допълнителен елемент в информационната и комуникационната политика на Европейската фондация за обучение,РЕШИ:Член 1Обществеността има възможно най-голям достъп до документи, съхранявани от Европейската фондация за обучение (наричана по-нататък "Фондацията")."Документ" е всеки писмен текст, независимо от носителя му, който съдържа съществуващи данни и се съхранява от фондацията.Настоящото решение не се прилага за документи на фондацията, които са публикувани от Службата за официални публикации на Европейската общност.Член 21. Всички молби за достъп до документи се изпращат в писмен вид до директора на фондацията.Молбите трябва да са изготвени достатъчно прецизно; те трябва да съдържат информация, която ще позволи съответният документ или документи да бъдат идентифицирани.При необходимост директорът моли заявителя за допълнителни подробности.2. Директорът уведомява в писмен вид заявителя в рамките на един месец дали молбата е удовлетворена.Когато документ, съхраняван от фондацията, се отнася до дейности, предприети въз основа на споразумение, което фондацията е сключила с държава-членка, институция или орган на Общността или друг национален или международен орган, тяхното съгласие трябва да се потърси преди взимането на решение.3. Липса на отговор на молба в рамките на един месец от подаването ѝ съставлява отказ.4. Ако директорът реши да отхвърли молба, трябва да се посочат основанията за решението, както и средствата за защита, които са на разположение, т.е. съдебно разглеждане и оплакване до омбудсмана съгласно разпоредбите, посочени в член 138д от Договора за създаване на Европейската общност.5. Заявителят има достъп до документи, като извършва справка на място или получава копие от документа по пощата за своя сметка. Може да се начислява такса, която не надхвърля разумни граници.Ако заявител поиска да направи справка на документ на място, фондацията се опитва да уреди настаняването му.6. Чрез консултации със заявителите фондацията се опитва да намери справедливо решение за изпълнение на повторни молби и/или такива, които са свързани с обемни документи.7. Фондацията ще има възможност да предвижда, че лице, на което е предоставен документ, не може да възпроизвежда или разпространява този документ с търговска цел без предварително разрешение.8. Когато документът, съхраняван от фондацията, е съставен от физическо или юридическо лице, държава-членка, институция или орган на Общността или друг национален или международен орган, молбата трябва да се изпрати на автора.Член 3Фондацията ще отказва достъп до всеки документ, разкриването на който би могло да накърни:- защитата на обществения интерес (обществена сигурност, международни отношения, валутна стабилност, съдебно разглеждане, инспекции и разследвания),- защитата на личността и личния живот,- защитата на търговска и промишлена тайна,- защитата на финансовите интереси на Общността,- защитата на поверителността, поискана от физическото или юридическото лице, предоставило информацията, или изисквана от законодателството на държавата-членка, която е предоставила информацията.Фондацията може също така да откаже достъп с цел да защити интересите си по отношение поверителността на разглежданията си.Член 4Решението влиза в сила на 1 ноември 1997 г. То се публикува в Официален вестник на Европейските общности и се предоставя на разположение на обществеността.Съставено в Торино на 27 октомври 1997 година.За Управителния съветна Европейската фондация за обучениеThomas O'Dwyer--------------------------------------------------